Изх. № 7705/04.06.2019 г.

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

 **/П/**

**ВАЛЕРИ СТОЯНОВ**

 **ПРОТОКОЛ**

 **І.** На 14.05.2019 г. от 15:00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 548/14.05.2019 г., на изпълнителния директор на ИА “Военни клубове и военно-почивно дело”, в състав:

**Председател**: Мария Москова – началник на отдел „Представителни обекти на Министерство на отбраната“ в дирекция „Управление на собствеността и жилищен фонд“;

**Членове**: 1. Мария Гюрджийска – главен експерт в отдел „Управление на държавната собственост“ в в дирекция „Управление на собствеността и жилищен фонд“;

 2. Елена Петрова - старши експерт в отдел „Обществени поръчки“ в дирекция „Управление на собствеността и жилищен фонд“;

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: „Екзекутивно заснемане по част архитектурна и изготвяне на технически паспорт с възстановяване на техническата документация за сградата на Централен военен клуб с адрес гр. София, бул. Цар Освободител №7“.

Съгласно разпоредбата на чл. 187 от ЗОП, при откриване на обществената поръчка, Възложителят е публикувал на профила на купувача http://militaryclubs.bg/node/1288 **Обява с изх. № 6130/30.04.2019г.** спосочени изисквания относно личното състояние и критериите за подбор, на които участниците в поръчката следва да отговарят.

 На същата дата на Портала за обществени поръчки на АОП е публикувана “Информацията за публикувана в профила на купувача обява за обществена поръчка на стойност по чл. 20, ал. 3 от ЗОП” под ІD № 9087904.

 На *13.05.2019г. в 17:30 часа* е изтекъл определения срок за получаване на оферти за участие, като в указания срок в деловодството на ИА “ВКВПД”, са постъпили 3 (три) оферти:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 5592/13.05.2019 г. – 10:14 ч. | „ФРИБУЛ“ ООД |
| 2. | вх. № 5611/13.05.2019 г. – 12:37 ч. | „ЕНЕРДЖИДИЗАЙН“ ЕООД |
| 3.  | вх. № 5633/13.05.2019 г. – 16:07 ч. | „АЛФА ПИ ПРОДЖЕКТ“ ООД |

Няма оферти, постъпили след крайния срок.

На 14.05.2019 г., председателят на комисията получи постъпилите 3 (три) броя оферти с Приемо-предавателен протокол, съгласно чл. 48, ал. 6 от Правилника за прилагане на Закона за обществените поръчки (ППЗОП).

Председателят на комисията провери състава на присъстващите и след като установи, че присъстват всички членове на комисията откри заседанието.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

Съгласно чл. 54, ал. 2 от ППЗОП на заседанието присъства представител на един от участници в поръчката:

1. За участника „ЕНЕРДЖИДИЗАЙН“ ЕООД – упълномощеното лице Кристина К. Димитрова, за което същото представи заверено пълномощно .

Комисията отвори офертите по реда на тяхното постъпване и обяви ценовите предложения.

След извършването на горните действия, публичната част от заседанието приключи.

**ІІ.** На 14.05.2019 г. се проведе закрито заседание на комисията по заповед № 548/14.05.2019 г. на изпълнителния директор на ИА „Военни клубове и военно-почивно дело“, за разглеждане на документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя.

Разглеждането на документите се извърши по реда на постъпване на офертите, както следва:

**1.** Участникът „**ФРИБУЛ“** **ООД,** **ЕИК: 103318710** е представил оферта с вх. № 5592/13.05.2019 година. При разглеждане на документите за подбор от офертата, комисията констатира, че участника е представил Образец № 5 – Протокол за оглед на обект, подписан само от представител на участника, респективно същият не е извършил оглед на място на обекта, което не отговаря на предварително обявените от Възложителя условия.

***Предвид гореизложеното и на основание чл. 107, т.5 от ЗОП, комисията реши участникът да бъде отстранен от участие в обществената поръчка.***

 **2.** Участникът **„ЕНЕРДЖИДИЗАЙН“ ЕООД, ЕИК: 203069879** е представил оферта с вх. № 5611/13.05.2019 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

 **3.** Участникът „**АЛФА ПИ ПРОДЖЕКТ**“ **ООД,** **ЕИК 203911957** е представил оферта с вх. № 5633/13.05.2019 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**ІІІ. Комисията пристъпи към проверка на предложените от участниците цена и срок за изпълнение на поръчката.**

**1.** Участникът **„ЕНЕРДЖИДИЗАЙН“ ЕООД,** е предложил:

**1.1.** цена за изпълнение на поръчката в размер общо на **17 500,00** (седемнадесет хиляди и петстотин) лв. без ДДС, съответно **21 000,00** (двадесет и една хиляди) лв. с ДДС.

**1.2.** срок за изпълнение **45 (четниридесет и пет) календарни дни**.

**2.** Участникът „**АЛФА ПИ ПРОДЖЕКТ**“ **ООД** е предложил:

 **2.1.** цена за изпълнение на поръчката в размер общо на **29 876,54** (двадесет и девет хиляди осемстотин седемдесет и шест и 0,54) лв. без ДДС, съответно **35 851,85** (тридесет и пет хиляди осемстотин петдесет и един и 0,85) лв. с ДДС.

**2.2.** срок за изпълнение **45 (четниридесет и пет) календарни дни**.

 **IV**. На 29 и 30.05.2019г., комисията съгласно Заповед № 602/28.05.2019г. за удължаване срокът на работа на комисията пристъпи към разглеждане на техническите предложения от офертите на допуснатите участници по реда на тяхното подаване. Комисията установи следното:

**1.** Техническото предложение за изпълнение на поръчката на участника **„ЕНЕРДЖИДИЗАЙН“ ЕООД** е изготвено съгласно изискванията на Възложителя и комисията го допуска до оценяване.

**2.** Техническото предложение за изпълнение на поръчката на участника „**АЛФА ПИ ПРОДЖЕКТ**“ **ООД** е изготвено съгласно изискванията на Възложителя и комисията го допуска до оценяване.

 **V.** Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | Вх. №/дата и час | Участник | Оценка | Мотиви на комисията |
| **1.** | **Вх. № 5633/13.05.2019 г**  | **„АЛФА ПИ ПРОДЖЕКТ”ООД** | **25 т.**  | Представеното от участника техническо предложение отговаря на изискванията на Възложителя за изпълнение на поръчката, като включва задължителните елементи (т. 1 до т. 5)За всяка от дейностите е показано разпределението на техническите лица, ангажирани с изпълнението на отделните етапи – предмет на поръчката, дефинирани са необходимите ресурси за нейното изпълнение и задълженията на техническия персонал, отговарящ за изпълнението й (има и линеен график). . |
| **2.** | **Вх. № 5611/13.05.2019 г.** | **„ЕНЕРДЖИДИЗАЙН“ ЕООД** | **50 т.** | Предложеното от участника Техническо предложение отговаря на изискванията на Възложителя за изпълнението на поръчката, като включва изброените по-горе елементи (т.1 до т.5) и същевременно надгражда минималните изисквания на Възложителя:1. За всяка от дейностите е показана организация на работата по време на отделните етапи на услугата, с включени мерки по изпълнение на изискванията, посочени в техническата спецификация с приложено разпределение на техническите и човешки ресурси за реализиране на поръчката по видове работи. 2. Посочена е последователността на процесите и технологията на изпълнение на услугата, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване (приложен е и линеен график); |
|  |  |  |  | 3. За всяка дейност са дефинирани необходимите ресурси за нейното изпълнение и задълженията на технически персонал, отговарящ за изпълнението ѝ и координацията между тях;4. Участникът подробно описва мерките, които ще предприеме за осигуряване на здравословни и безопасни условия на труд на собствения си персонал; |

**VI.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

**1.** Участникът **„АЛФА ПИ ПРОДЖЕКТ”ООД** е предложил:

 **1.1.** цена за изпълнение на поръчката в размер общо на **29 876,54** (двадесет и девет хиляди осемстотин седемдесет и шест и 0,54) лв. без ДДС, съответно **35 851,85** (тридесет и пет хиляди осемстотин петдесет и една и 0,85) лв. с ДДС.

Относителната тежест на показателя в комплексната оценка е 50 %

 Оценката по показателя се изчислява по формулата:

 П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

П2 = 17 500,00 /29 876,54 х 100 = 58,57 точки

П2 = 58,57 точки

 Формулата по която се изчислява „Комплексната оценка” за всеки участник е:

 КО = П1 х 50% + П2 х 50%, съответно

 **КО = 25 х 50% + 58,57 х 50% = 12,5+29,29 = 41,79 точки.**

**2.** Участникът **„ЕНЕРДЖИДИЗАЙН“ ЕООД** е предложил:

**2.1.** цена за изпълнение на поръчката в размер общо на **17 500,00** (седемнадесет хиляди и петстотин) лв. без ДДС, съответно **21 000,00** (двадесет и една хиляди) лв. с ДДС..

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

П2 = 17 500,00 /17 500,00 х 100 = 100 точки

 П2 = 100 точки

Формулата по която се изчислява „Комплексната оценка” за всеки участник е:

 КО = П1 х 50% + П2 х 50%, съответно

 **КО = 50 х 50% + 100 х50% = 25+ 50 = 75 точки.**

**VIII. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1-во място** | **„ЕНЕРДЖИДИЗАЙН“ ЕООД** | **75** |
| **2-ро място** | **„АЛФА ПИ ПРОДЖЕКТ”ООД** | **41,79** |

Комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **„Екзекутивно заснемане по част архитектурна и изготвяне на технически паспорт с възстановяване на техническата документация за сградата на Централен военен клуб с адрес гр. София, бул. Цар Освободител №7“** предлага за изпълнител на обществената поръчка класирания на първо мястоучастник **„ЕНЕРДЖИДИЗАЙН“ ЕООД и комплексна оценка от 75 точки.**

Комисията, определена със Заповед № 548/14.05.2019 г., изменена със Заповед № 602/28.05.2019г. на изпълнителния директор на ИА „Военни клубове и военно-почивно дело“, състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**ПРЕДСЕДАТЕЛ**: . ........./П/................./М. Москова/

**ЧЛЕНОВЕ**: 1. ...../П/................./ М.Гюрджийска/

 2....../П/................../Е. Петрова/